C 189/5

Komission ilmoitus siitä, että Luxemburg ei sovella tiettyjä asetuksen (EU) 2020/698 säännöksiä

Covid-19-epidemia

(Euroopan parlamentin ja neuvoston asetus (EU) 2020/698, annettu 25 päivänä toukokuuta 2020, covid-19-epidemian johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien voimassaoloa sekä tiettyjen määräaikaisten tarkastusten ja koulutusten lykkäämistä tietyillä liikennelainsäädännön aloilla (EUVL L 165, 27.5.2020, s. 10))

(2020/C 189/05)

Ilmoituksen tehnyt: Luxemburg

Euroopan komission ja neuvoston asetuksen (EU) 2020/698 asianomaisten säännösten mukaisesti Luxemburg on ilmoittanut komissiolle 3 päivänä kesäkuuta 2020, että se on päättänyt olla soveltamatta tiettyjä asetuksen (EU) 2020/698 säännöksiä.

Asetuksen (EU) 2020/698 säännökset, joita Luxemburg on päättänyt olla soveltamatta:

— 3 artiklan 1 kohta, joka koskee Euroopan parlamentin ja neuvoston direktiivin 2006/126/EY (1) mukaista ajokorttien voimassaoloa;

— 4 artiklan 1 kohta, joka koskee Euroopan parlamentin ja neuvoston asetuksessa (EU) N:o 165/2014 (2) säädettyjä tieliikenteessä käytettävien ajopiirtureiden säännöllisiä tarkastuksia;

— 4 artiklan 2 kohta, joka koskee kuljettajakortin uusimista asetuksen (EU) N:o 165/2014 mukaisesti;

— 4 artiklan 3 kohta, joka koskee kuljettajakortin korvaamista asetuksen (EU) N:o 165/2014 mukaisesti;

— 5 artiklan 1 kohta, joka koskee Euroopan parlamentin ja neuvoston direktiivissä 2014/45/EU (3) säädettyjä moottoriajoneuvojen ja niiden perävaunujen määräaikaiskatsastusten määräaikoja;

— 5 artiklan 2 kohta, joka koskee direktiivin 2014/45/EU mukaisten katsastustodistusten voimassaoloa;

— 7 artiklan 1 kohta, joka koskee maanteiden tavaraliikenteeseen Euroopan parlamentin ja neuvoston asetuksen (EY) N:o 1072/2009 (4) mukaisesti myönnettyjen yhteisön liikennelupien voimassaoloa;

— 7 artiklan 2 kohta, joka koskee asetuksen (EY) N:o 1072/2009 mukaisten kuljettajatodistusten voimassaoloa;

— 8 artiklan 1 kohta, joka koskee henkilöliikenteeseen Euroopan parlamentin ja neuvoston asetuksen (EY) N:o 1073/2009 (5) mukaisesti myönnettyjen yhteisön liikennelupien voimassaoloa;

— 11 artiklan 1 kohta, joka koskee Euroopan parlamentin ja neuvoston direktiivissä 2007/59/EY (6) säädetyn veturinkuljettajien lupakirjojen voimassaoloajan pidentämistä.

(1) Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (EUVL L 403, 30.12.2006, s. 18).

(2) Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

(3) Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51).

(4) Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä (EUVL L 300, 14.11.2009, s. 72).

(5) Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta (EUVL L 300, 14.11.2009, s. 88).

(6) Euroopan parlamentin ja neuvoston direktiivi 2007/59/EY, annettu 23 päivänä lokakuuta 2007, vetureita ja junia rautateillä yhteisössä ajavien veturinkuljettajien hyväksymisestä (EUVL L 315, 3.12.2007, s. 51).